Khadijah urip lan gedhé ing lingkungan Suku Kurès lan lair saka kulawarga kajèn ing 15 taun sadurungé Taun Gajah, saéngga akèh nom-noman Kurès kang kepéngin nglamar. Sadurungé rabi karo Rasulullah, Khadijah naté rabi ping pindho. Garwa kapisan Khadijah yaiku Abu Halah at-Tamimi, kang sedo kanthi ninggal bandha akèh, uga jaringan perniagaan kang amba lan tumuwuh. Garwa sing kepindho yaiku Atiq bin Aidz bin Makhzum, kang sedo uga kanthi ninggali bandha akèh lan perniagaan. Kabèh mau ndadèkaké Khadijah wong paling sugih ing kalangan suku Kurès.